# HD 98800

HD 98800 (TV Crateris / TV Crt / TWA 4) és un sistema estel·lar múltiple de magnitud aparent +9,11. S'hi troba en la constel·lació de la Copa a aproximadament 150 anys llum de distància, i pertany a l'Associació estel·lar de TW Hydrae. L'edat d'HD 98800 s'estima en uns 10 milions d'anys, i és també una estrella variable RS Canum Venaticorum.

## Sistema estel·lar

El sistema consisteix en quatreestrelles T Tauri de tipus espectral K que formen dos sistemes binaris, denominats HD 98800 A i HD 98800 B, separats entre si 50 ua. Al voltant d'HD 98800 B s'ha descobert un disc protoplanetari, mentre que sembla no existir un disc similar entorn de l'altre parell estel·lar.

## HD 98800 B
### Disc protoplanetari

Amb l'ajut del Telescopi Espacial Spitzer s'ha descobert que el disc consisteix en dues zones diferenciades. Un cinturó exterior s'estén a unes 5,9 ua del centre del sistema, gairebé la mateixa distància que hi ha entre Júpiter i el Sol. Els científics suposen que aquest cinturó està format per cometes i asteroides. Un cinturó interior s'hi troba a una distància entre 1,5 i 2 ua del centre de masses i hom pensa que probablement està format per petits grans.

### Possible planeta

Encara que la divisió del disc protoplanetari habitualment es deu a la formació de planetes extrasolars, en aquest cas l'acció gravitatòria del veí HD 98800 A fa que les partícules de pols estiguin subjectes a forces complexes que varien al llarg del temps, per la qual cosa l'existència d'un planeta extrasolar és especulativa. La pols generada per la col·lisió d'objectes rocosos en el cinturó exterior hauria d'emigrar cap al cinturó intern. No obstant això, en el cas d'HD 98800 B, les partícules de pols no omplen uniformement el disc intern segons s'esperava, cosa que pot deure's a l'existència de planetes o bé a la influència gravitatòria que exerceix l'altre parell estel·lar des de la distància de 50 UA.

## Referències

* ↑ «An optical spectroscopic study of T Tauri stars. I. Photospheric properties» (en anglès). Astrophysical Journal, 2, 22-04-2014, pàg. 97. DOI: 10.1088/0004-637X/786/2/97.
* ↑ «Young Stars Near the Sun» (en anglès). Anual Review of Astronomy and Astrophysics, 1, 22-09-2004, pàg. 685-721. DOI: 10.1146/ANNUREV.ASTRO.42.053102.134111.
* ↑ Michael W. McElwain «Characterization of Dusty Debris Disks: The IRAS and Hipparcos Catalogs» (en anglès). Astrophysical Journal, 2, 10-05-2007, pàg. 1556-1571. DOI: 10.1086/509912.
* ↑ Afirmat a: VizieR Online Data Catalog: UCAC4 Catalogue (Zacharias+, 2012). Indicat a la font segons: SIMBAD. Autor: Arne Henden. Llengua del terme, de l'obra o del nom: anglès. Data de publicació: juliol 2012.
* ↑ Claire Moutou «SPIRou Input Catalogue: global properties of 440 M dwarfs observed with ESPaDOnS at CFHT» (en anglès). Monthly Notices of the Royal Astronomical Society, 2, 4-2018, pàg. 1960–1986. DOI: 10.1093/MNRAS/STX3246.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* 1 2 «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ «Kinematics of chromospherically active binaries and evidence of an orbital period decrease in binary evolution» (en anglès). Monthly Notices of the Royal Astronomical Society, 3, 4-2004, pàg. 1069–1092. DOI: 10.1111/J.1365-2966.2004.07588.X.
* ↑ «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ «TV Crateris». (SIMBAD)
* ↑ Furlan, E.; Sargent, B.; Calvet, N.; Forrest, W. J.; D'Alessio, P.; Hartmann, L.; Watson, D. M.; Green, J. D.; Najita, J.; Chen, C. H. «HD 98800: A 10-Myr-Old Transition Disk». The Astrophysical Journal, 664, 2, 2007. pp. 1176-1184.
* ↑ «Planets with Four Parents? Spitzer Finds Evidence for Strange Stellar Family». (NASA)